CELEX: 62003TB0392
Language: sk
Date: 2008-09-25 00:00:00
Title: Spojené veci T-392/03, T-408/03, T-414/03 a T-435/03: Uznesenie Súdu prvého stupňa z  25. septembra 2008 – Regione Siciliana/Komisia ( Žaloba o neplatnosť — EFRR — Zrušenie finančnej pomoci — Vrátenie už vyplatených súm — Žiadosti o zaplatenie úrokov z omeškania — Započítanie — Regionálna alebo miestna entita — Neexistencia priamej dotknutosti — Neprípustnosť )

6.12.2008   
            
            
               SK
            
            
               Úradný vestník Európskej únie
            
            
               C 313/33
            
         Uznesenie Súdu prvého stupňa z 25. septembra 2008 – Regione Siciliana/Komisia
   (Spojené veci T-392/03, T-408/03, T-414/03 a T-435/03) (1)
   
   („Žaloba o neplatnosť - EFRR - Zrušenie finančnej pomoci - Vrátenie už vyplatených súm - Žiadosti o zaplatenie úrokov z omeškania - Započítanie - Regionálna alebo miestna entita - Neexistencia priamej dotknutosti - Neprípustnosť“)
   (2008/C 313/59)
   Jazyk konania: taliančina
   Účastníci konania
   
      Žalobkyňa: Regione Siciliana (Taliansko) (v zastúpení: G. Aiello a A. Cingolo, avvocati dello Stato)
   
      Žalovaná: Komisia Európskych spoločenstiev (v zastúpení: E. de March, L. Flynn a G. Wilms, splnomocnení zástupcovia, za právnej pomoci A. Dal Ferro, advokát)
   Predmet veci
   Vo veci T–392/03 návrh na zrušenie listu Komisie zo 6. októbra 2003 v rozsahu, v akom sa týka podmienok vrátenia súm vyplatených Európskym fondom pre regionálny rozvoj (EFRR) na projekt výstavby infraštruktúry nazvaný „priehrada na rieke Gibbesi“, ako aj predchádzajúcich a odvodených aktov, vo veci T–408/03 návrh na zrušenie listu Komisie zo 6. októbra 2003 v rozsahu, v akom sa týka podmienok vrátenia súm vyplatených EFRR na projekty výstavby infraštruktúry nazvané „Aragona Favara“ a „Katánska nížina“, ako aj predchádzajúcich a odvodených aktov, a najmä listov Komisie z 13. augusta 2003 a 14. augusta 2003, vo veci T–414/03 návrh na zrušenie listu Komisie zo 6. októbra 2003 v rozsahu, v akom sa týka podmienok vrátenia súm vyplatených EFRR na projekt výstavby infraštruktúry nazvaný „diaľnica Mesina–Palermo“, ako aj predchádzajúcich a odvodených aktov, a najmä oznámenia Komisie o dlhu č. 3240406591 z 25. septembra 2002, a vo veci T–435/03 návrh na zrušenie listu Komisie z 24. októbra 2003 týkajúceho sa započítania záväzkov a pohľadávok Komisie súvisiacich s finančnou pomocou zo strany EFRR „Porto Empedocle“, „priehrada na rieke Gibbesi“, „diaľnica Mesina-Palermo“, „Aragona Favara“ a „Katánska nížina“, ako aj predchádzajúcich a odvodených aktov
   Výrok uznesenia
   
               1.
            
            
               Žaloby sa zamietajú ako neprípustné.
            
         
               2.
            
            
               Regione Siciliana je povinná nahradiť trovy konania.
            
         
      (1)  Ú. v. EÚ C 35, 7.2.2004.